Pikkulaji

Pikkulaji on kasvien luokittelussa käytetty taksoni. Osa kasveista lisääntyy apomiktisesti, eli ne tekevät siemeniä ilman hedelmöitystä. Tällöin muodostuu pikkulajeja, jotka poikkeavat toisista pikkulajeista vain vähän, mutta erot kuitenkin säilyvät kasvisukupolvesta toiseen. Tällaisia apomiktisesti lisääntyviä ja pikkulajeja muodostavia kasvisukuja ovat esimerkiksi voikukat (Taraxacum) ja poimulehdet (Alchemilla). Vain hieman toisistaan poikkeavia pikkulajeja yhdistetään keskenään sektioiksi, esimerkiksi mäkivoikukat (Taraxacum sect. Erythrosperma) ja sahramivoikukat (Taraxacum sect. Taraxacum). 

 Pikkulajeja muodostavia kasvisukuja ja ryhmälajeja 
 leinikit (Ranunculus)
 kevätleinikit (Ranunculus auricomus -Ryhmä)
 kevätlehtoleinikit (Ranunculus fallax -Ryhmä)
 lehtoleinikit (Ranunculus cassubicus -Ryhmä)
 taigaleinikit (Ranunculus monophyllus -Ryhmä)
 poimulehdet (Alchemilla)
 ukonkeltanot (Hieracium)
 voikeltanot eli harakankeltanot (Pilosella)
 voikukat (Taraxacum)

 Lähteet 

Luokka:Taksonomia
Luokka:Kasvitiede